Բանալի թատրոն

Բանալի թատրոն, 1998 թվականին Իսրայելում հիմնադրված մանկական վիզուալ թատրոն։


== Պատմություն ==
Թատրոնը համագործակցություն է թատրոնի դերասան Ավի Զլիչայի և Դիկլա Կատզի միջև։ Առաջինը նախկինում խաղացել է Հայֆայի թատրոնում և տարիների ընթացքում մասնագիտացել է Ժակ Լեկոկի մեթոդով, իսկ երկրորդը դրամատուրգ է և տիկնիկավար, որը գրում էր իսրայելական մանկական Արութզ Հայելադիմ ալիքի համար։ Նրանց երկուսն էլ ավարտել են Թել Ավիվի համալսարանի Թատրոնի ֆակուլտետի Ֆիլմերի և հեռուստատեսության բաժինը։ Համադրելով ֆիլմերն ու թատրոնը` նրանք ստեղծել են մի կազմակերպություն, որտեղ թատերական տարբեր արտահայտչամիջոցներ են կիրառվում յուրաքանչյուր ներկայացման համար։
Տարիների ընթացքում Բանալի թատրոնը համագործակցային նախագծեր է իրականացրել Իսրայելի կամերիայի նվագախմբի, Ռենեսանս փառատոնի, Հայֆայի փառատոնի, Ազգային առափնյա թանգարանի, Թել Ավիվի գեղարվեստի թանգարանի և մի շարք այլ հաստատությունների հետ։ Այն ASSITEJ-ի և UNIMA-յի անդամ է։ 2015 թվականին Դիկլա Կատզը առաջադրվել է որպես Իսրայելում UNIMA-յի պաշտոնական ներկայացուցիչ։
Բանալի թատրոնը նաև ներկայացումներ է ունենում ամբողջ աշխարհում։ Այն ներկայացրել է «Բարոն Մյունխհաուզենը» Վիետնամում և Ղազախստանում (2012), «Երբ ամեն ինչ կանաչ էր» բեմադրությունը Հյուսիսային Մակեդոնիայում, Սենեգալում, Հարավային Կորեայում, Բուլղարիայում (2014), Հայաստանում, Իտալիայում, Թայվանում, Սլովենիայում, Ճապոնիայում, Կոսովոյում, Նորվեգիայում, Լեհաստանում (2015), Բելառուսում, Սլովակիայում, Թաիլանդում, Մյանմայում, Հնդկաստանում, Մոնտենեգրոյում, Խորվաթիայում և Ռումինիայում (2016)։


== Ներկայացումներ ==
1998` "Գանձերի կղզին", ներկայացում ըստ Ռոբերտ Լուիս Սթիվենսոնի գրքի
2000` "Նարնջագույն կոշիկը", Կոմեդիա դել'արտե երաժշտական ներկայացում
2002` "Տղան, որ վախ չուներ", ներկայացում` ըստ Գրիմ եղբայրների հեքիաթների
2005` "Կարլ Ֆրիդրիխ Հիերոնիմուս ֆոն Մյունխհաուզեն", կաբարե երկու դերասանների և տիկնիկների համար
2007` "El BeBE", վոդևիլ անիվների վրա, երկու դերասանի և տիկնիկների համար
2009` "Հսկայական շաղգամը", ըստ ռուսական ժողովրդական հեքիաթների
2012` "Երբ ամեն ինչ կանաչ է", տիկնիկային մնջախաղ` ըստ Անձնվեր ծառը և Լորաքս ստեղծագործությունների


== Պարգևներ ==
Բոլոր պարգևներին թատրոնն արժանացել է «Երբ ամեն ինչ կանաչ էր» ներկայացման համար։

Լավագույն երաժշտական մրցանակ ASSITEJ-ի կողմից, Իսրայել, 2013
"Ոսկե դելֆին" մրցանակ լավագույն դեբյուտի համար, Վառնա, Բուլղարիա, 2014
Մանկական ժյուրիի մրցանակ` Տիկնիկային թատրոնների միջազգային փառատոն, Կատովիցե, Լեհաստան, 2015
Մանկական ժյուրիի մրցանակ` VIRVAR միջազգային տիկնիկային փառատոն, Կոշիցե 2016
Գրան-պրի մրցական և դրամատուրգիայի մրցանակ` Medunarodni Festival Lutkarstva, Պոդգորիցա, Մոնտենեգրո, 2016
"Tibor Sekelj" մրցանակ` 49-րդ PIF փառատոնը, Զագրեբ, Խորվաթիա, 2016


== Ծանոթագրություններ ==


== Արտաքին հղումներ ==
The Key Theatre website Archived 2019-09-08 at the Wayback Machine.
Boutique children's theater celebrates 10 years, The Jerusalem Post, 12.5.2007
Dikla Katz Archived 2015-06-16 at the Wayback Machine., at the Playwrights Database
The Key Theatre channel on YouTube
Dikla Katz in an interview to the Vietnamese TV channel NetViet – VTC 10, on YouTube, 17.9.12
!CultureBuzz Converses with the key people behind The Key Theatre – about "When all was Green", on YouTube, 2012
When All Was Green — An Israeli Puppetry Play in STU, Shantou University